Seg wayen i d-nebder yakan deg uḥric-agi amenzu ɣef tensayit, seg tbadutin i as-fkan yinegmayen iban-aɣ-d belli tansayit dayen akk yessen umdan, i as-d-yekkan si tnaṣlit, ladɣa ayen i d-yelmed s ubrid n timawit, am leɛwayed, tterbegga, d wazalen n tmetti taqburt. Ttbanent-d limarat-is s wudem ubriz deg wannar n tmedyazt, ladɣa deg yisental, d talɣa akked lebni n usefru ama seg tama n tmeɣrut i d-yettbanen deg tmedyazt tamensayt s tlata n lqwaleb (A/A/A), (AB/AB/AB), (AAB/AAB/AAB), neɣ tama n yifyar i dyettbanen ula d netta s tlata iberdan (afir ushil), (afir bu sin yiḥricen), ( afir bu tlata yiḥricen) . Ɣas akken tansayit tezmer ad tili merra di leṣnaf n tsekla d tegnatin nniḍen yedder umdan di tmetti-ines tamensayt.Takatit d ṣṣenfnniḍen n lebni n usefru, tettwabna ɣef nnḍam n tunṭiqin, deg tmedyazt tamensayt lmizan n tkatit gar 7 d 21 n tunṭiqin.